**Vállalkozási szerződés**

amely létrejött egyrészről

**Bábolna Város Önkormányzata** (székhelye: 2943 Bábolna, Jókai Mór u. 12.; adószáma:15729679-2-11; pénzforgalmi számlaszáma: 11740016-15385482; képviseli: Dr. Horváth Klára polgármester), mint megbízó (a továbbiakban: Megbízó),

másrészről

**Horváth és Fiai Kft.** (székhelye: 2890 Tata, Dobroszláv u. 2.; adószáma: 11184502-2-11; pénzforgalmi számlaszáma: 11740047-20116231-00000000; cg.: 11-09-002745; képviseli: Horváth Béláné ügyvezető;), mint Vállalkozó (a továbbiakban: **Vállalkozó**) között az alulírott helyen és napon, az alábbi feltételek mellett:

**Előzmények**

Megrendelő a 2011. évi CVIII. törvény (továbbiakban: Kbt.) III. része (nemzeti eljárásrend) szerinti hirdetmény nélküli közbeszerzési eljárást folytatott le „Vállalkozási szerződés park kialakítására a régi konyha helyén Bábolnán**”** elnevezéssel.

Az eljárás nyertese Vállalkozó lett, akivel Megrendelő - a Kbt. rendelkezéseinek megfelelően - az alábbi szerződést köti.

Felek rögzítik, hogy a Megrendelő a Ptk. (továbbiakban: 2013. évi V. tv.) 8:1.§ (1) 7. pontja alapján szerződő hatóságnak minősül.

**1. A szerződés tárgya**

1. Megrendelő megrendeli, Vállalkozó pedig elvállalja a fent megjelölt közbeszerzési eljárás műszaki leírásában rögzített kivitelezési feladatok ellátását, eredményfelelősséggel (Cím: Bábolna, 14/4 hrsz.; 2943 Bábolna, Deák F. u. 1.)
2. Vállalkozó a munkát I. osztályú minőségben, határidőre köteles elvégezni. Vállalkozó a munkavégzés során csak I. osztályú anyagokat, szerkezeteket, stb. használhat fel.
3. A beépített anyagok, szerkezetek minőségét igazoló dokumentumokat a Vállalkozó az építési tevékenység során a Megrendelő képviselőjének köteles bemutatni és az átadás átvételi eljárás során átadni.
4. Felek megállapodnak abban, hogy a Vállalkozó akkor teljesít a kivitelezési tevékenység vonatkozásában hibátlanul, ha a megvalósult eredmény kielégíti az azzal kapcsolatban a jogszabályokban, továbbá a jelen szerződésben megfogalmazott valamennyi mennyiségi és minőségi követelményt és alkalmas a rendeltetésszerű használatra.
5. Vállalkozó jogosult alvállalkozó(k) igénybevételére. Az alvállalkozó igénybevételénél a Kbt. és a jelen szerződés megkötéséhez vezető közbeszerzési eljárás rendelkezései irányadóak. Az alvállalkozókkal kötött szerződésekre a Kbt., továbbá a 306/2011. (XII.23.) Korm. rendelet, ill. a 191/2009. (IX.15.) Korm. r. szabályai értelemszerűen irányadóak.
6. A Vállalkozó az igénybe vett alvállalkozóért (teljesítési segédért) úgy felel, mintha az alvállalkozói (teljesítési segédei) által végzett munkákat saját maga végezte volna el. A jogosulatlanul igénybe vett alvállalkozók vonatkozásában azon hátrányos következményekért is felel, ami ezen alvállalkozók (teljesítési segédek) igénybevétele nélkül nem következtek volna be.

**2. Vállalkozói díj és annak megfizetése**

1. Vállalkozó a szerződés teljesítésének ellenértékeként vállalkozói díjra jogosult.
2. A vállalkozó díj mértéke 44.161.170,- Ft Ft + Áfa, azaz negyvennégymillió – százhatvanegyezer – százhetven forint + Áfa.
3. Felek megállapodnak abban, hogy a fenti díj átalánydíj, amelynek jogi természetével tisztában vannak.
4. Felek rögzítik, hogy a fenti vállalkozói díj tartalékkeretet nem tartalmaz, továbbá, hogy jelen szerződés rendelkezései vonatkozásában a Felek tartalékkeret jogintézményét nem alkalmazzák.
5. Az Áfa mértékére, elszámolására a mindenkor hatályos Áfa törvény rendelkezései az irányadóak.
6. Az átalánydíj a Megrendelő által szolgáltatott árazatlan költségvetés alapján a Vállalkozó költségvetése szerint került meghatározása. Vállalkozó kijelenti, hogy a megajánlott átalánydíj a szerződésszerű teljesítéshez elegendő.
7. Megrendelő többletmunka utáni díjigényt (többletmunkaigény) nem fogad el. Ezzel kapcsolatban Vállalkozó – mint a szerződés tárgyával kapcsolatban kellő szakértelemmel rendelkező jogi személy – jelen szerződés aláírásával kijelenti, hogy a közbeszerzési eljárás alatt teljes mértékben megismerte az elvégzendő feladatot és annak körülményeit, így kijelenti, hogy az általa megajánlott vállalkozói díj valamennyi feltétel kielégítéséhez szükséges munkára (anyagra, berendezési és felszerelési tárgyra, stb.) fedezetet nyújt, így többletmunkaigényéről jelen szerződéssel feltétel nélkül és visszavonhatatlanul lemond. Kijelenti, hogy az ár-, árfolyamváltozásokkal, továbbá banki, adózási kondíciók változásával kapcsolatos kockázatokat felmérte, és arra a vállalkozói díj teljes mértékben fedezetet nyújt. Pótmunka esetén a felek a Kbt. rendelkezési szerint járnak el azzal, hogy pótmunkára csak a közbeszerzési műszaki leírás és mellékleteiben nem szereplő, az ajánlattételkor az ajánlattevőtől (Vállalkozótól), mint hasonló tevékenységet üzletszerűen végző gazdasági szereplőtől elvárható fokozott gondossággal előre nem látható okból kerülhet sor. A pótmunka elszámolása a pótmunkára vonatkozó eljárásban foglaltak szerint történik.
8. A beruházás pénzügyi fedezetét a Megrendelő költségvetése tartalmazza. Megrendelő a fentiek figyelembevételével nyilatkozza, hogy a teljes forrás rendelkezésre áll.
9. Megrendelő a kifizetés során az adózás rendjéről szóló 2003. évi XCII. törvény 36/A. §-ában foglaltakat teljes körben alkalmazza.
10. Megrendelő részszámlázási lehetőséget biztosít akként, hogy Vállalkozónak a teljesítés során 2 számla (ideértve a végszámlát is) benyújtásának lehetősége biztosított az alábbiak szerint:

* 1. részszámla benyújtásának lehetősége: nettó vállalkozói díj 50%-ának megfelelő összegről az ÁFA nélküli vállalkozói díj 50%-át elérő megvalósult teljesítés esetén;
* végszámla benyújtása: nettó vállalkozói díj fennmaradó 50%-ának megfelelő összegről az ÁFA nélküli vállalkozói díj 100%-át elérő megvalósult teljesítés esetén, sikeres műszaki átadás-átvételt követően.

1. Megrendelő a vállalkozói díjat a fenti számlázási rend figyelembevételével kiállított számlák alapján szerint fizeti meg átutalással az alábbiak szerint:

- alvállalkozó igénybevételének hiánya esetén a Kbt. 130. § (1-3)-(5-6) bekezdései, továbbá a Ptk. 6:130.§ (1) bek. szerint;

- alvállalkozó igénybevétele esetén a 306/2011. (XII.23.) Korm. rendelet 14. § (1)-(3) bekezdései szerint.

1. A szerződéskötés, az elszámolás és a számlázás, továbbá a kifizetés pénzneme: HUF
2. Vállalkozó a szerződés elszámolható összege 5 %-ának megfelelő mértékű előleg kifizetését kérheti a Kbt. 131. § (2) bekezdése alapján. Az Ajánlattevő a fenti összeg előlegként történő kifizetését legkésőbb az építési munkaterület átadásátkövető 15 napon belül [306/2011. (XII.23.) Korm. rendelet 12. § (1) bekezdés alapján] kérheti. Ajánlattevőnek az előleg kifizetését követően a hatályos jogszabályoknak megfelelő előlegszámlát kell kibocsátania. Az előleggel történő elszámolás részletszabályait Megrendelő határozza meg.
3. Ajánlattevő a Kbt. 126. § (6) bekezdés a) pontja szerinti módok valamelyikén előleg-visszafizetési biztosítékot köteles nyújtani, az igénybe venni kívánt előleg mértékéig, az előleg kérelem benyújtásával egyidejűleg.
4. Az előleg visszafizetési biztosítékot a Kbt. 126. § (4) bekezdése szerinti határidőig, az előlegigényléssel (előlegbekérő dokumentum megküldésével) egy időben kell biztosítania Vállalkozónak, azzal, hogy a biztosíték hatálybalépése legkésőbb az előleg összegének Vállalkozó számláján történő jóváírás időpontjához kötött.
5. Az előleg visszafizetési biztosíték az előleg visszatérítésével (elszámolásával) egyező ütemben (arányban) szabadítható fel. A biztosíték mindaddig nem kerül felszabadításra, amíg az ajánlattevő az előleget nem számolta el. Az előleggel a Vállalkozó a részszámlában köteles elszámolni.
6. A teljesítésigazolás kiállítására - mely a számla kötelező melléklete – a polgármester jogosult.
7. A számlákat a hatályos jogszabályok szerint kell kiállítani.
8. Késedelmes fizetés esetén a Megrendelő, mint szerződő hatóság köteles a Ptk. 6:155.§ szerinti késedelmi kamatot megfizetni.

**3. Szerződési biztosítékok**

1. Vállalkozó késedelmi kötbér megfizetésére köteles, ha olyan okból, amiért felelős a szerződésben rögzített bármely határidőt elmulasztja. A késedelmi kötbér mértéke 35.000,- Ft/naptári nap, minden megkezdett naptári napra. A késedelmi kötbér napi tételének maximális mértéke 30 napi tétel. Felek megállapodnak abban, hogy 30 napot meghaladó késedelem esetén Megrendelő jogosult a szerződést felmondani/elállni, mely okán Vállalkozó meghiúsulási kötbérfizetésre is kötelezett lesz.
2. Vállalkozó meghiúsulási kötbér megfizetésére köteles, amennyiben a jelen szerződés teljesítése neki felróható okból meghiúsul. A meghiúsulási kötbér mértéke az ÁFA nélküli nettó vállalkozó díj 10 %-a.
3. A maximális késedelmes napok számát meghaladó késedelmes teljesítés okán bekövetkező meghiúsulás esetében a Vállalkozó által vállalt késedelmi kötbér és meghiúsulási kötbér vállalás alapján a Megrendelő által érvényesíthető összes kötbér összege nem lehet több, mint a szerződés teljes nettó vállalkozói díjának 25%-a.
4. A Megrendelő az esetleges kötbér igényét írásbeli felszólítás útján érvényesíti, melynek a Vállalkozó köteles 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 napon belül magát érdemi indokolással és azt alátámasztó bizonyítékokkal kétséget kizárólag nem menti ki, akkor a kötbér elismertnek tekintendő. A Kbt.-ben foglalt egyéb beszámítási feltételek (130. § (6) bek.) teljesülésekor a kötbér a vállalkozói számlába beszámítható.
5. Vállalkozó a szerződés hibátlan teljesítésének biztosítására valamennyi beépített dolog, ill. elvégzett munka vonatkozásában 36 hónap általános jótállást vállal. Vállalkozó jótállási kötelezettsége – az érintett hibával kapcsolatban – megszűnik, ha a hiba bizonyíthatóan a teljesítést követően keletkezett, különösen:

- rendeltetésellenes vagy szakszerűtlen használat,

- szándékos rongálás vagy erőszakos behatás,

- elemi csapás,

- szakszerűtlen szerelő vagy javító jellegű beavatkozás,

- a szükséges karbantartás hiánya

miatt következett be, feltéve, ha a fentieket megalapozó tényekről és körülményekről a Megrendelő az átadás-átvételi eljárás során kifejezetten tájékoztatva lett.

1. Vállalkozó a jótállási kötelezettsége alatt a hiba bejelentésétől számított 8 napon belül köteles a javítást elkezdeni és megfelelő személyi állománnyal annak befejezéséig folyamatosan munkát végezni. A hiba kijavításának végső határideje a bejelentést követő 15 nap, azzal, hogy amennyiben egyértelmű, hogy a hiba kijavítása a fenti időtartamon belül nem valósítható meg, akkor a felek egyeztetnek annak határidejéről.
2. A jótállási kötelezettség nem érinti a Megrendelőt megillető kellékszavatossági jogokat, és azok érvényesíthetőségét.
3. Vállalkozó teljes kártérítési kötelezettséget vállal jelen szerződéssel kapcsolatosan a neki felróható károkért.
4. A jelen szerződésben előírt valamennyi a Kbt. szerinti biztosítékokra – megfelelően, figyelembe véve az előleg visszafizetési biztosítékra vonatkozó speciális előírásokat is – alkalmazandó szabályok:

Ha bármely biztosíték adására a bankgarancia formáját választja a Vállalkozó, a bankgarancia nyilatkozat eredeti példányát a Jogosultnak át kell adnia. Jogosult kizárólag olyan bankgarancia nyilatkozatot köteles elfogadni, amelyben a bank vállalja, hogy amennyiben a Jogosult arról tájékoztatja, miszerint a Vállalkozó bármely okból nem tett eleget szerződésben foglalt kötelezettségeinek, úgy Vállalkozó helyett a Jogosult első felszólítására átutalja a bankgaranciából a Jogosult által megjelölt összeget a Jogosult bankszámlájára. A bankgaranciában rögzíteni kell, hogy a bank a szolgáltatást nem vitatja, lemond a szolgáltatás visszautasítására, visszatartására, annak vitatására vagy beszámítására vonatkozó valamennyi jogáról továbbá arról is, hogy Vállalkozónak a jelen szerződésből vagy azzal kapcsolatban, illetve más jogviszonyból eredő, a Megrendelővel szembeni követeléseit érvényesítse.

A banki készfizető kezességre a fentiek megfelelően alkalmazandóak.

A biztosítási szerződés alapján kiállított – készfizető kezességvállalást tartalmazó – kötelezvénnyel történő biztosítás-nyújtására a fentiek megfelelően alkalmazandóak.

1. Vállalkozó bármely, Megrendelő javára teljesítendő biztosítékot a Megrendelő 11740016-15385482 számú fizetési számlájára történő utalással is tudja teljesíteni, melynek feltétele, hogy a Megrendelő számláján jóváírásra kerüljön az előírt határidőig a teljes összeg.

**4. Teljesítési határidő**

1. Szerződő felek jelen szerződés végső teljesítési határidejét 2015. június 30. napjában határozzák meg, mely szigorú (fix) határidő. A szigorú (fix) határidő, mint jogi fogalom tartalmával és jogkövetkezményeivel a felek tisztában vannak.
2. A teljesítési határidőbe (véghatáridő) az átadás átvételi eljárás legfeljebb 15 napos időtartama beleszámít.
3. Minden, a szerződés teljesítését akadályozó, el nem hárítható külső körülmény (vis maior) a befejezési határidő módosítását vonhatja maga után, kivéve, ha bármilyen munkaszervezési (több munkavállaló alkalmazása, munkaszervezés megváltoztatása, stb.) eljárással megoldható lett volna a határidő betartása. A határidő módosulásához az ok (és annak fennállásának időtartama) építési naplóba való bejegyzése és a Megrendelő műszaki ellenőrének jóváhagyása szükséges. Vállalkozó kijelenti, hogy a rendelkezésére álló teljesítési időszak – figyelembe véve az évszakokkal kapcsolatban felmerülő munkavégzést általában akadályozó körülményeket is – elégséges a szerződés határidőben történő hiány és hibamentes teljesítésére.
4. Nem eredményezi a teljesítési határidő módosulását az elhárítható, illetve a Vállalkozó által kellő gondossággal előre látható okok miatt bekövetkezett késedelem.

**5. A munkaterület átadása, munkavégzés, tervezés**

1. A munkaterületet a Megrendelő a szerződés hatálybalépését követő 5. munkanapon adja át a Vállalkozónak.
2. A kivitelezés megkezdésekor építési naplót kell megnyitni és azt a vonatkozó rendelkezések szerint naprakészen vezeti (191/2009. (IX.15.) Korm. r.), figyelemmel az e-naplózásra vonatkozó rendelkezésekre. Felek megállapítják, hogy az átadás-átvétel vonatkozásában a munkaterület megfelelő, ha a munkavégzés helyére az anyag szállítása gépi vagy kézi erővel megoldható és a munkavégzés a tényleges munkavégzés helyén megkezdhető.
3. A Vállalkozó energiaigényét elsődlegesen saját maga köteles biztosítani, arra Megrendelő nem köteles.
4. A munkaterület átadását követően a személy-, vagyon- és munkabiztonságról, a környezetvédelmi szabályok betartásáról a Vállalkozó köteles gondoskodni. Vállalkozó felel a Megrendelő, ill. harmadik személyek vonatkozásában azok vagyontárgyaiban, életében, testi épségében, ill. egészségében a neki felróható módon keletkezett hiányokért, ill. károsodásokért.
5. Vállalkozó köteles a munkaterületet megfelelően biztosítani, illetve a forgalom szabályozását megoldani.
6. Vállalkozó köteles a keletkezett hulladékot a jogszabályoknak megfelelően gyűjteni, és hivatalos (engedéllyel rendelkező) hulladéklerakó-helyre szállítani, valamint ezt a Megrendelő felé megfelelően igazolni.
7. Az eltakarásra kerülő munkarészek eltakarása előtt a műszaki ellenőrt közvetlenül, ill. az építési naplón keresztül legalább 1 héttel korábban értesítenie kell a Vállalkozónak. Ennek elmulasztása esetén a Megrendelő követelheti, hogy tárják fel az eltakart munkarészeket, melynek költségei a Vállalkozót terhelik.
8. A teljesítés helye: Bábolna, 14/4 hrsz.; 2943 Bábolna, Deák F. u. 1.
9. Felek megállapodnak abban, hogy a jelen szerződés teljesítése során keletkező, szerzői műnek minősülő szellemi alkotások vonatkozásában az átadással a Megrendelő teljes, térben, időben, és felhasználási módban korlátlan átruházható felhasználási jogot szerez, mely így kiterjed az átdolgozásra is. Vállalkozó kijelenti és szavatol azért, hogy szerzői művek vonatkozásában harmadik személynek nincs olyan joga, mely a felhasználási jog fentiek szerinti átruházását, vagy egyebekben a tervek felhasználását kizárná vagy akadályozná.
10. Figyelemmel arra, hogy a munkavégzés helye közút területe Megrendelő határozottan előírja, Vállalkozó vállalja, hogy a munkavégzés során az alábbi munkavégzési szabályokat betartja:
    1. munkát végezni csak munkanapokon 7 óráról 18 óráig lehet.
    2. munkát végezni pihenőidőben (naponta 8 órától 16 óráig) nem lehet.
    3. munkavégzés során a felesleges zaj, ill. porterhelést kerülni kell.
    4. a munkavégzés során az út működését leállítani nem lehet, korlátozni lehet.
    5. a munkavégzés során a vonatkozó munkavédelmi, balesetvédelmi, tűzvédelmi, vagyonvédelmi és egyéb szabályokat be kell tartani.
    6. Vállalkozó köteles a Megrendelővel a munkavégzés megszervezésére vonatkozóan is együttműködni.
    7. Vállalkozó köteles minden olyan tevékenységtől vagy mulasztástól tartózkodni, mely az intézmény tevékenységeinek ellátását kizárja vagy veszélyezteti.
11. Megrendelő jogosult arra, hogy írásbeli indokolt kéréssel a Vállalkozótól valamely alvállalkozójának, ill. bármely a kivitelezésben részt vevő természetes személy lecserélését kérje, különösen akkor, ha az érintett a kórház területén dokumentáltan bűncselekményt, vagy szabálysértést, vagy a megrendelő bármely szabályzatát súlyosan sértő magatartást vagy mulasztást tanúsított. Vállalkozó köteles ezen kérésnek 3 munkanapon belül eleget tenni és ezt a Megrendelő felé igazolni.
12. Jelen fejezetben foglalt kötelezettségek bármelyikének megsértése súlyos szerződésszegésnek minősül.

**6. Kapcsolattartás, jognyilatkozattétel**

1. Felek kijelentik, hogy a tevékenységük során a tudomásukra jutott üzleti titkot megőrzik. Üzleti titokként definiálnak minden olyan adatot, mely jelen szerződés keretein belül a másik féllel kapcsolatban a tudomásukra jut. Kivételt képez ez alól azon adatok összessége, amely a Kbt. vagy más jogszabályok szerint nyilvános adatnak minősül.
2. A titoktartási kötelezettség megszegéséből eredő kárért az ezért felelő fél kártérítési kötelezettséggel tartozik.
3. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
4. Nem minősülhet üzleti titoknak mindazon adat vagy információ, amelyet jogszabály, illetve egyéb dokumentum az üzleti titok köréből kizár.
5. Jelen szerződéssel kapcsolatban joghatályos nyilatkozattételre jogosult személyek az alábbiak, akik jognyilatkozataikat kizárólag írásban, az átvétel idejét igazoló módon tehetik meg érvényesen. Felek ez alatt értik a telefax, ill. az e-mail üzenetek váltását, ha annak átvétele igazolható, valamint az építési naplóba az arra jogosult által tett bejegyzést is:

Megrendelő részéről:

Név, beosztás: Dr. Horváth Klára polgármester

Elérhetőségei (levélcím, e-mail, fax): 2943 Bábolna, Jókai Mór u. 12.

E-mail: [polgarmester@babolna.hu](mailto:polgarmester@babolna.hu)

Fax: +36-34 369-759

Jognyilatkozat korlátozása: ---

Vállalkozó részéről: Horváth És Fiai Kft.

Név, beosztás: Horváth László ügyvezető

Elérhetőségei (levélcím, tel, fax): Tata, Dobroszláv u. 2. Tel.: 30/956-3767, 34/382-767

E-mail: [horvathesfiai@gmail.com](mailto:horvathesfiai@gmail.com)

Jognyilatkozat korlátozása: ---

1. A Megrendelő a 191/2009. (IX.15.) Korm. r. alapján a teljesítést műszaki ellenőr igénybevételével ellenőrzi. A műszaki ellenőr adatai:
   1. Cégnév: Bricoll Kft.
   2. Székhely: 2903 Komárom, Jászai Mari u. 22/A.
   3. eljáró műszaki ellenőr neve, elérhetősége: Sáfrán József, 2900 Komárom, Beöthy Zsolt u. 13. Tel.: 34/345-295, 34/540-396
2. A műszaki ellenőr a Megrendelő képviseletében jár el.
3. Szerződő felek jelen szerződés teljesítése során kötelesek együttműködni.
4. Megrendelő és Vállalkozó egymás írásbeli megkereséseire azok kézhezvételétől számítva 2 munkanapon belül írásban érdemi nyilatkozatot kötelesek tenni.
5. Megrendelő képviselője jogosult a kivitelezés során bármikor a munka állását ellenőrizni és ezek eredményéről az építési naplóba bejegyzéseket eszközölni.

**7. A szerződés teljesítésével kapcsolatos átadás átvételi eljárás**

1. Az átadás-átvételi eljárás megkezdéséről Vállalkozó Megrendelőt köteles készre jelentés formájában írásban, a hatályos jogszabályi rendelkezéseknek megfelelően értesíteni. Megrendelő köteles az átadás-átvételi eljárást 5 munkanapon belül megkezdeni és a Kbt. 130. § (2) bek. szerint lefolytatni, az ott meghatározott jogkövetkezmények terhe mellett.
2. Az eljáráson a felek képviselői megvizsgálják a teljesítést, jegyzőkönyvet vesznek fel, melyben felvezetik az esetleges hibák és hiányok listáját. A Vállalkozó köteles a jegyzőkönyvbe nyilatkozni a hibák kijavításának határnapjáról, mely nem haladhatja meg összességében az 5 munkanapot. A kijavítás időtartama az átadás-átvételi eljárás időtartamába nem számít bele.
3. Az átadás-átvételi eljáráson a Vállalkozó átadja 4 pld-ban a megvalósulási dokumentációt valamint jelen szerződésben és jogszabályban rögzített egyéb iratokat, stb. Ezen időpontig a felvonulási épületeket, hulladékot, ideiglenes szerkezeteket teljes körben el kell távolítani a Vállalkozónak a munkaterületről. Ennek hiánytalan teljesítése a szerződésszerű teljesítés feltétele.
4. A fentiek alapján elvégzett hiánypótlásokról, ill. javításokról a Vállalkozó írásban tájékoztatja a Megrendelőt, aki a tárgyi munkát – megfelelőség esetén – átveszi.
5. A Vállalkozó az utó-felülvizsgálati eljárásban köteles közreműködni. Az utó-felülvizsgálatot a Megrendelő hívja össze a teljesítést követő 1 év elteltét követően. Az utó-felülvizsgálati eljárásban a felek a teljesítést követően észlelt hibákat vizsgálják meg.
6. Vállalkozó köteles együttműködni az érdekelt szervekkel, személyekkel, különösen a szakhatóságokkal.
7. A birtokbaadás napja a hiány- és hibamentes átvétel napja.

**8. Vegyes és záró rendelkezések**

1. Jelen szerződést a felek a teljesítésig kötik.
2. A szerződés teljesítés előtti megszűntetésére a Ptk. vállalkozási, ill. építési szerződésre vonatkozó szabályai irányadók az alábbiak figyelembevételével:
3. Megrendelő jogosult elállni a szerződéstől, ill. azt felmondani, különösen ha:
   1. a Vállalkozó ellen az illetékes bíróság jogerős végzése alapján felszámolási eljárás indul; vagy
   2. a Vállalkozó végelszámolás iránti kérelme (amennyiben gazdasági társaságról van szó) a cégbíróságnál benyújtásra került; vagy
   3. a Vállalkozóval szemben az illetékes cégbíróság előtt felszámolási-, végelszámolási vagy egyébként törlési eljárás indul;
   4. a Vállalkozó a jelen vállalkozási szerződésben megjelölt bármely határidőt a következményekre történő figyelmeztetés ellenére, a felszólítás átvételétől számítva is 1 napot meghaladóan elmulaszt;
   5. Jogszabályon alapuló felmondási vagy elállási okok fennállnak;
   6. ha arra feljogosított szerv, személy, vagy hatóság olyan általános érvényű, vagy egyedi döntést hoz, mely a projekt további megvalósítását lehetetlenné teszi;
   7. Vállalkozó bármely határidőt - az érdekkörében felmerült okból - legalább 15 nappal elmulasztja.
4. A Vállalkozónak ilyen esetben csak a már elvégzett munkák elszámolására lehet igénye.
5. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha
   1. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaság, amely nem felel meg a Kbt. 56. § (1) bekezdés k) pontjában meghatározott feltételeknek.
   2. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaságban, amely nem felel meg a Kbt. 56. § (1) bekezdés k) pontjában meghatározott feltételeknek.

A jelen pont szerinti felmondás esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

1. A Vállalkozó jogosult jelen Szerződéstől való elállásra, ha Megrendelő - neki felróhatóan - a munkaterület átadási kötelezettségét a következményekre történő figyelmeztetés ellenére, a felszólítás átvételétől számítva is 15 napot meghaladóan elmulasztja.
2. A Vállalkozó nyilatkozik arról, hogy a szerződés tárgyát képező tevékenység elvégzésére jogosult szervezet, továbbá vállalja, hogy a szerződés szerinti feladatok időben történő megkezdéséhez és elvégzéséhez szükséges valamennyi intézkedést megteszi, a kapcsolódó nyilvántartásokban szereplő adatait ellenőrzi (szükség esetén aktualizálja), továbbá az építési munkák bejelentésével összefüggésben teljes mértékben együttműködik a Megrendelővel és a hatóságokkal.
3. Jelen szerződés aláírását közvetlenül megelőzően Vállalkozó bemutatta a 306/2011. (XII.23.) Korm. rend. 9. §-ában meghatározott szakmai felelősségbiztosításra vonatkozó kötvényt. Vállalkozó nyilatkozza, hogy a biztosítás hatályát a jelen szerződés teljesítéséig fenntartja. Fenntartásnak minősül, ha a Vállalkozó a korábbi szerződés megszűnésének napjával új (ekkortól hatályos), a felhívásban foglaltaknak megfelelő szakmai felelősségbiztosítási szerződéssel rendelkezik, és ezt haladéktalanul a Megrendelő felé igazolja.
4. E szerződésben nem szabályozott kérdésekben a Ptk. és a Kbt. vonatkozó rendelkezései az irányadók.
5. Felek megállapodnak abban, hogy a Vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak.
6. Felek megállapodnak abban, hogy a szerződés teljesítésének teljes időtartama alatt tulajdonosi szerkezetét Vállalkozó a Megrendelő számára megismerhetővé teszi és a Kbt. 125. § (5) bekezdés szerinti ügyletekről a Megrendelőt haladéktalanul értesíti.
7. Felek esetleges vitás ügyeiket egyeztetés útján rendezik - mediátori, ill. választottbírósági közreműködést nem vesznek igénybe -, ennek eredménytelensége esetén a jogviták eldöntésére – hatáskörtől függően – kikötik a Komáromi Járásbíróság, illetve a Tatabányai Törvényszék kizárólagos illetékességét.
8. Jelen szerződés csak a Kbt. 132. § alapján módosítható.
9. Felek megállapodnak abban, hogy amennyiben jelen szerződés bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor jelen szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni, ha valamely kógens jogszabály akként rendelkezik, hogy valamely rendelkezése a szerződés része és azt szövegszerűen a szerződés nem tartalmazza (az adott rendelkezés a szerződés részét képezi).
10. Jelen szerződés hat megegyező, eredeti példányban készült el, elválaszthatatlan részét képezi (megrendelő példányához csatolva) a közbeszerzési eljárás iratanyaga.
11. A szerződés a mindkét fél aláírásra és kötelezettségvállalásra jogosult vezető tisztségviselőjének (Vállalkozónál cégszerű) aláírása esetén érvényes.
12. Az elektronikus építési napló hozzáférésének jelszavát jelen szerződés 1. sz. melléklete tartalmazza, továbbá jelen szerződés melléklete az elektronikus építési napló jelen szerződésre vonatkozó adatainak kivonata (191/2009. (IX.15.) Korm. r. szerint).
13. Jelen szerződés az aláírásának napján lép hatályba.

Felek a szerződést, mint akaratukkal mindenben megegyezőt, elolvasás és értelmezés után aláírják.

Kelt: Bábolna, 2015. április 7.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Megrendelő Vállalkozó

Pénzügyi ellenjegyző

……………………………

Tavasziné Horváth Ilona

pénzügyi csoportvezető